เป็นร้านข้าวหมูแดงร้านเดียว(กระมัง)ที่ไม่มีไข่ต้ม แต่กลับมีไข่ดาวให้เลือกแทน หมูนุ่มแต่บางคราวมีแทรกเอ็น(ใช้เนื้อสันใน) ที่เหนียวเกินจะเคี้ยว โดยเฉพาะถ้าหั่นชิ้นหนาเกินไป หมูกรอบอร่อยมาตรฐาน แต่หั่นชิ้นเล็กไปหน่อย น้ำราดรสชาติดี สีออกน้ำตาลใสๆ ไม่เหมือนสูตรนครปฐมที่จะออกส้มหรือแดงเข้ม ราคามาตรฐานวันนี้ ๔๐.- คงกินไม่อิ่มแล้ว แนะนำให้สั่งพิเศษไปเลย ส่วนไข่ดาวเป็นตัวเลือก(ฟองละ ๑๐.-) ซึ่งว่ากันตามตรงก็ไม่ค่อยเข้ากับข้าวหมูแดงสักเท่าไหร่ แต่ถ้าสั่งเป็นข้าวเนื้ออบหรือตับทอดกระเทียม ก็เข้ากันมากกว่า